Krajská prokuratúra Košice 
Mojmírova 5, 041 62 Košice 1

Sp. zn. : 1 Kv 6/10/8800	Košice, 14.2.2013
EEČ : 2-62-3-2013

U Z N E S E N I E

Trestná vec:	obvinený XXXXX a spol. 
Trestný čin:	

Rozhodol: 	prokurátor Krajskej prokuratúry Košice
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
obv. XXXXX po vydaní živnostenského listu č. j. XXXXX úradom, živnostenské oddelenie XXXXX XXXXX dňa 26. 01. 1992 
na vykonávanie ohlasovanej živnosti, okrem iného aj veľkoobchod 
a maloobchod s nápojmi mimo riadnej predajne a po udelení licencie bývalým FMZV Praha na vývoz a dovoz alkoholu XXXXX dňa 07. 12. 1992 
s platnosťou do 31. 03. 1993 a na základe kúpnej zmluvy XXXXX zo dňa 
09. 12. 1999 uzavretou s XXXXX, Maďarsko doviezol odtiaľ cez hraničný priechod Hraničná pri Hornáde do Slovenskej republiky do Košíc 
v dňoch 04. 12. 1992, 09. 12. 1992, 11. 12. 1992, 28. 12. 1992, 29. 12. 1992, 
09. 01. 1993, 11. 01. 1993, 11. 01. 1993 a 21. 01. 1993 spolu 125 649 litrov 
40 % vodky v colnej hodnote 3.358.993,- Kčs, pričom ako platca daní, cla 
a dovoznej prirážky tieto nezaplatil, čím spôsobil Slovenskej republike škodu 
vo výške 7.286.400,- Sk, a to neuhradením dovoznej dane 3.344.371,- Sk, 
obv. XXXXX na základe uzavretej zmluvy s dodávateľom AXXXXX XXXXX 3 v Maďarskej republike doviezol do SR cez hraničný priechod Hraničná pri Hornáde v dňoch 04. 03. 1993, 09. 03. 1993 celkom 35 150,40 litra 40 % vodky v celkovej hodnote 775.626,70 Sk s tým, že tento alkohol podľa vyplnených dokladov mal byť cez územie SR prepravovaný ako tranzit do Českej republiky, pričom bolo zistené, že alkohol po opustení colnej uzávery rozpredal na území SR bez akéhokoľvek colného odbavenia 
a zaplatenia colného poplatku colnej dane a dane z pridanej hodnoty, čím takto vo väčšom rozsahu skrátil daň o sumu 3.391.215,- Sk a zároveň skrátil clo 
o sumu 434.351,- Sk ku škode Slovenskej republiky

lebo je trestné stíhanie neprípustné podľa § 9 odsek 1 písmeno a
Odôvodnenie:

	Dňa 21. 03. 1994 bolo vyšetrovateľom KÚV PZ XXXXX pod ČVS: 
XXXXX začaté trestné stíhanie a zároveň vznesené obvinenie horemenovanému XXXXX pre trestné činy uvedené vo výrokovej časti tohto rozhodnutia v podstate na skutkovom základe popísanom vo výroku tohto rozhodnutia.

	Dňa 21. 03. 1994 bolo vyšetrovateľom KÚV PZ XXXXX pod ČVS: 
VXXXXX začaté trestné stíhanie a zároveň vznesené obvinenie aj horemenovanému XXXXX pre trestné činy skrátenia dane podľa 
§ 148 ods. 1, ods. 2 písm. b/, ods. 3 Trestného zákona účinného v čase spáchania skutku a iné, v podstate na skutkovom základe, ktorý je popísaný vo výrokovej časti tohto uznesenia.

- 3 -

	Dňa 06. 02. 1996 vyšetrovateľ KÚV PZ XXXXX spojil trestnú vec 
obv. XXXXX vedenú na KÚV PZ XXXXX pod ČVS: XXXXX 
s trestnou vecou XXXXX vedenou na KÚV PZ XXXXX pod ČVS: 
XXXXX. Od tohto dňa sa trestné stíhanie obvinených vedie pod ČVS: XXXXX

	Uznesením vyšetrovateľa KÚV PZ zo dňa 12. 05. 1999 bolo trestné stíhanie v označenej veci z dôvodov uvedených v § 173 ods. 1 písm. a/ Trestného poriadku účinného v čase vydania tohto rozhodnutia prerušené, nakoľko pre neprítomnosť obvineného XXXXX nebolo možné vec náležite objasniť.

	Dňa 09. 03. 2010 vyšetrovateľ ÚJaKP  Krajského riaditeľstva PZ XXXXX v zmysle § 228 ods. 5 Trestného poriadku vydal uznesenie o pokračovaní 
v trestnom stíhaní obvinených, po vykonaní  potrebných úkonov však dňa 
11. 10. 2010 trestné stíhanie v označenej veci prerušil, nakoľko pre  neprítomnosť obvineného XXXXX nebolo možné vec náležite objasniť. Na menovaného  XXXXX, nar. XXXXX je doposiaľ 
v platnosti príkaz na zatknutie vydaný Obvodným súdom XXXXX sp. zn. 1 XXXXX

	Dňa 19. 4. 2011 podal na Okresnom súde XXXXX I navrhovateľ XXXXX, nar. 10. 6. 1966 návrh na vyhlásenie obv. XXXXX, nar. 01. 10. 1970, naposledy bytom XXXXX, Maurerova č. 3 za mŕtveho. Okresný súd 
XXXXX I predmetný návrh navrhovateľa dňa 04. 04. 2012 pod sp. zn. XXXXX zamietol.

	V priebehu konania o vyhlásení XXXXX za mŕtveho vyšli najavo nové skutočnosti, týkajúce sa osoby menovaného, ktoré odôvodnili pokračovanie trestného stíhania na základe uznesenia KR PZ, OKP XXXXX sp. zn. XXXXX z 15. 5. 2012.

	Podľa § 2 ods. 1 Tr. zákona trestnosť činu sa posudzuje podľa zákona účinného v čase, keď bol čin spáchaný. Ak v čase medzi spáchaním činu 
a  vynesením rozsudku nadobudnú účinnosť viaceré zákony, trestnosť činu sa posudzuje podľa zákona, ktorý je pre páchateľa priaznivejší. Preto skutky oboch obvinených boli posudzované a právne kvalifikované podľa Tr. zákona 
č. 140/1961 Zb. v znení neskorších predpisov.

	Trestný zákon č. 140/1961 Zb. vo svojich ustanoveniach § 67 ods. 1 
písm. c/, d/ stanovoval pre trestný čin skrátenia dane podľa § 148 ods. 1, 3 Tr. 
- 4 -

zákona premlčaciu dobu v trvaní 10 rokov a pre trestný čin porušovania predpisov o obehu tovaru v styku s cudzinou podľa § 124 ods. 1, 2 písm. b/ Tr. zákona premlčaciu dobu 5 rokov.

	Trestný zákon č. 300/2005 Z. z. účinný od 1. 1. 2006 vo svojom prechodnom ustanovení § 437 ods. 4 Tr. zákona síce stanovil, že ak došlo k premlčaniu trestného stíhania pred účinnosťou tohto zákona podľa doterajších predpisov, tak ustanovenia o premlčaní trestného stíhania sa podľa tohto zákona nepoužijú, ale použitím tohto inštitútu by došlo k nerešpektovaniu ústavného práva retroaktivity garantovaného článkom 50 odsek 6 Ústavy Slovenskej republiky, ktoré má svoje vyjadrenie v § 2 ods. 1 Tr. zákona.

	Preto pri posudzovaní premlčacej doby v predmetnej veci v súlade 
s Ústavou Slovenskej republiky bol preto bez výhrad aplikovaný Trestný zákon, účinný v čase spáchania trestného činu, pretože Trestný zákon č. 300/2005 Z. z. predĺžil dobu premlčania za predmetné trestné činy v neprospech obvinených.

	Ako to už bolo vyššie uvedené, trestné stíhanie obvinených XXXXX a XXXXX za predmetné trestné činy bolo uznesením vyšetrovateľa Krajského úradu vyšetrovania PZ XXXXX sp. zn. KÚV-57/30-1994 prerušené dňa 12. 5. 1999.

	Podľa § 67 ods. 3 písm. a/, b/ Tr. zákona (č. 140/1961 Zb.) sa premlčanie trestného stíhania prerušuje vznesením obvinenia pre trestný čin, o premlčanie ktorého ide, ako aj po ňom nasledujúcimi úkonmi policajného orgánu, vyšetrovateľa, prokurátora alebo súdu, smerujúcimi k trestnému stíhaniu páchateľa alebo ak páchateľ spáchal v premlčacej dobe trestný čin nový, 
na ktorý tento zákon ustanovuje trest rovnaký alebo prísnejší.

	Od 12. 5. 1999, teda od prerušenia trestného stíhania v predmetnej veci voči obvineným neboli vykonané žiadne úkony smerujúce k  trestnému stíhaniu, a to až do 9. 3. 2010, keď vyšetrovateľ vydal ďalšie uznesenie o pokračovaní trestného stíhania.

	Premlčacia doba v trvaní 10 rokov za predmetné trestné činy, teda u  oboch obvinených plynula od 12. 5. 1999 a uplynula 12. 5. 2009.

	Podľa zoznamu z odpisu trestného registra alebo z iných skutočností nevyplynuli ani iné dôvody odôvodňujúce prerušenie premlčania trestného stíhania, resp. dôvody nezapočítania lehôt do premlčacej doby v období 
od 12. 5. 1999 do 12. 5. 2009.
- 5 -

	Podľa § 9 ods. 1 písm. a/ Tr. poriadku trestné stíhanie nemožno začať 
a ak už bolo začaté, nemožno v ňom pokračovať a musí byť zastavené ak je trestné stíhanie premlčané.

	Preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora krajskej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor